«Кіраўніцтва музэю зь вялікім энтузіязмам успрыняло ідэю паставіць побач помнік нашаму слаўнаму земляку. Арганізацыйныя пытаньні яны бяруць на сябе, — піша ў фэйсбуку актывіст. — А кожны з нас зараз мусіць адкрыць кашалёк і даць капейчыну на гэты помнік, каб ён быў сапраўды народны. На шыльдзе, супраць якой паўстала польская амбасада ў Швайцарыі, плянавалася напісаць: „Выбітнаму сыну Беларусі ад удзячных суайчыньнікаў“. Невядома, чым скончыцца гісторыя там. Давайце зробім так, каб гэты надпіс дакладна зьявіўся на шыльдзе пад помнікам у Мерачоўшчыне. І гэта будзе вельмі сымбалічна, што на 200-я ўгодкі сьмерці Тадэвуша Касьцюшкі мы, беларусы, паставім яму два помнікі — на месцы нараджэньня і месцы сьмерці».